5. medlemmer, valg og bonus
i forbindelse med, at vi afholder valg og udbetaler bonus behandler vi oplysninger om vores medlemmer, som er danske forsikringstagere i tryg forsikring a/s.


vi behandler oplysninger om navn, adresse, policenummer og cpr/cvr-nr. i forbindelse med bonusudbetaling behandler vi endvidere oplysninger om kontonummer og bonusbeløb til udbetaling. desuden behandler vi de oplysninger, som kandidater giver i forbindelse med deres præsentationer m.v. til valget.


formålet med behandlingen af oplysningerne er at sikre de rettigheder, som medlemmerne af tryghedsgruppen har, herunder entydig identifikation af de enkelte medlemmer. 
dette omfatter bl.a. behandling af oplysninger i forbindelse med forberedelse, gennemførelse og evaluering af valget til tryghedsgruppens repræsentantskab, herunder sikring af at alle stemmeberettigede modtager materiale om valget, præsentation af kandidaterne og deres baggrund for at stille op, validering af stillere og kandidater mv. samt behandling af oplysninger i forbindelse med udbetaling af bonus, herunder orientering af medlemmerne, beregning og udbetaling af bonus og indberetning til skat.


behandlingsgrundlaget er primært en legitim interesse hos os i at kunne varetage vores medlemmers interesser og gennemføre et demokratisk valg til vores repræsentantskab samt gennemføre udbetaling af den bonus, som vores repræsentantskab beslutter. behandling af personnummer sker med hjemmel i databeskyttelses-loven. 


vi modtager fra tryg forsikring oplysninger om navn, adresse, policenummer, cpr/cvr-nr. og bonusbeløb oplysninger om cpr-nr. og bonusbeløb videregives til skat i forbindelse med indberetning af den skattepligtige bonus.


databehandlingen sker primært i regi af tryg forsikring på grundlag af en databehandleraftale. vi benytter herudover tredjeparter, der på vores vegne udsender valg- og bonusbreve, gennemfører udbetalingen af bonusbeløbene og indberetter udbetalingerne til skattemyndighederne. disse virksomheder behandler således også personoplysninger om medlemmerne på vegne af tryghedsgruppen og på grundlag af databehandleraftaler.


i forbindelse med at vi afholder valg behandler vi desuden oplysninger om de personer, som kandidater foreslår som stillere. vi behandler oplysninger om de foreslåede stilleres navn og e-mail. formålet med behandlingen af disse oplysninger er, at kandidaten via vores valgsystem kan kontakte potentielle stillere. behandlingsgrundlaget er en legitim interesse hos os i at kunne afvikle repræsentantskabsvalget.

